Mazleela

Mazlila Mazlan, lebih dikenali sebagai Maz (lahir 21 April 1972) merupakan seorang penyanyi dan pelakon wanita Malaysia. Beliau mula meraih kemasyhuran dalam bidang muzik pada 1990-an selepas bakatnya dicungkil oleh komposer ternama, Adnan Abu Hassan seterusnya mengikat kontrak bersama Suria Records dan telah menerbitkan empat album solo dan satu album kompilasi.

Kerjaya muzik
Mazleela, mesra dengan panggilan Maz memulakan kerjaya muzik pada 1995 apabila Adnan Abu Hassan (yang menjadikan Siti Nurhaliza dan Nora antara nama besar dalam industri muzik) menggilap bakatnya kerana Adnan yakin dengan bakat yang dimiliki oleh Maz.

Di bawah bimbingan Adnan, beliau mengikat kontrak bersama Suria Records dan seterusnya muncul bersama album pertama, Deraan Kasih (1995) dan merakamkan empat lagi album di bawah SRC. Namanya mula melonjak naik menerusi lagu "Tabah" yang dimuatkan dalam album kompilasi pertamanya, The Best Of Mazleela (2002). Beliau meninggalkan SRC pada 2005 dan sejak itu beliau pernah menyanyi di Istana Johor.

Gegar Vaganza (Musim 6)
Beliau menjadi salah seorang peserta dalam program realiti Astro, Gegar Vaganza musim keenam pada tahun 2019, turut disertai oleh Noorshila Amin, Nur Fatima, Tahir "Jatt" Ali dan Sham Visa antara peserta lain. Beliau menjadi peserta pertama yang tersingkir. Berikut di bawah ialah senarai persembahan beliau di Gegar Vaganza 6:

Kehidupan peribadi
Beliau telah berkahwin dengan mempunyai dua anak. Mazleela mendedahkan bahawa beliau pernag berdepan masalah kesihatan apabila injap jantung tersumbat pada 2016, bagaimanapun penyakitnya itu tidak serius dan terkawal dengan bantuan ubat-ubatan. Berikutan itu, susuk tubuh beliau mula menyusut mengakibatkan beliau boleh menyanyikan lagu bernada tinggi.

Diskografi

Album studio
 Deraan Kasih (1995)
 Prasangka Yang Berakhir (1996)
 Diam Tak Bererti Membisu (1998)
 Anggun (2000)

Album kompilasi
 The Best Of Mazleela (2002)

Album bersama artis-artis SRC
 SRC Syok (1997)
 Srikandi (1999)
 Seleksi Hari Raya (1999)
 Aidilfitri Di Alaf Baru (2000)
 Gema Hari Raya (2000)
 Fiesta Aidilfitri (2002)
 Riang Ria Aidilfitri (2003)

Rujukan

Pautan luar
 
 
 

Kelahiran 1972
Orang hidup
Orang Malaysia berketurunan Melayu
Muslim Malaysia
Orang dari Johor Bahru
Orang mononim Malaysia
Orang dari Johor
Penyanyi wanita Malaysia
Pelakon wanita Malaysia
Penyanyi berbahasa Melayu
Artis Suria Records
Peserta Gegar Vaganza